b'\n_START_ARTICLE_\nPomnilni\xc5\xa1ka kartica\n_START_PARAGRAPH_\nPomnilni\xc5\xa1ka kartica je elektronska naprava brez pomi\xc4\x8dnih delov za shranjevanje digitalnih podatkov. Uporablja se v digitalnih kamerah, dlan\xc4\x8dnikih, prenosnikih, prenosnih telefonih, prenosnih glasbenih predvajalnikih, igralnih konzolah in drugih elektronskih napravah. Podatke lahko nanje snemamo mnogokrat, omogo\xc4\x8dajo hrambo podatkov brez potrebe po stalnem elektri\xc4\x8dnem toku, so majhne in odporne na vplive okolice._NEWLINE_Med prvimi pomnilni\xc5\xa1kimi karticami za doma\xc4\x8de uporabnike so bile PCMCIA, ki so pri\xc5\xa1le na trg v devetdesetih letih, a se danes uporabljajo prete\xc5\xbeno v industriji. Predvsem po letu 2005 so najbolj \xc5\xa1tevil\xc4\x8dne SD in MMC kartice, nekoliko manj pa Memory Stick, xD ter CompactFlash.'